Sayang
Semasa kecil
Semua orang cakap
Aku patut jadi itu Aku patut jadi ini
Aku takkan kenal Diriku sendiri
Ikut kepala sendiri
Aku nak buat macam-macam
Ke tepi!
Aku tak takut
Aku akan berjaya
Aku takkan berhenti Tidak sesekali
Siapa pun yang menghalang Pasti kecundang
Kecundang!
Sayang
Aku akan berjaya Ke tepi!
EPISOD 2: HANGAT
Lepaskan tekak masing-masing!
Hulkster sakan membantai The Honky Tonk Man!
Tengoklah itu!
Sejak kebelakangan ini, gusti profesional berevolusi
daripada sukan kelas kedua kepada sukan yang digilai oleh generasi baharu.
Tahun 1984 dan 1985 ialah titik pangsi industri gusti.
Semua berubah sekelip mata.
WrestleMania 1 sangat berjaya.
Vince selangkah ke depan dalam memahami permintaan pasaran.
Produk dia lebih moden dan bintang dia lebih bersinar.
Gusti yang dulunya dikutuk menjadi trend
sehingga memaksa NBC siar program televisyen lewat malam,
menggabungkan rock, komedi dan gusti.
Saturday Night's Main Event ke udara lewat malam
menggantikan Saturday Night Live
dan impaknya terhadap industri gusti sangat besar.
Itulah antara salah satu pencapaian terbesar industri gusti.
Cinta dan hidup saya, iaitu gusti, disiarkan di TV.
Tengok itu!
Oh, Tuhan!
Oh, Tuhan. Gila betul.
Oh, ya!
Hogan angkat dia!
Antara detik bersejarah dalam industri gusti...
Saturday Night's Main Event ialah sebuah pencapaian besar.
WrestleMania sangat berjaya.
Makin lama, makin banyak rancangan TV dan acara langsung.
Mereka jelajah AS untuk bergusti setiap malam.
Malangnya, semua itu menagih keringat ahli gusti
yang terpaksa kerja lebih keras untuk kembangkan WWE.
Rasanya orang tak tahu kami bergusti tujuh hari seminggu.
Tiada cuti.
Tujuh hari seminggu, 52 minggu setahun,
jadi ia sangat memenatkan.
- Tak, dia takkan... - Ke luar gelanggang!
Kalaulah saya dapat cuti beberapa hari setahun.
Mereka patut lebih prihatin dalam penyusunan jadual,
terutamanya pada hujung 1980-an.
Jadual sekarang tak seteruk dulu.
Mereka dah ikat kontrak.
Mereka tak perlu bergusti kalau cedera.
Pada 1980-an, kalau cedera dan tak bergusti,
tiada gaji.
Disebabkan itu, kami bergusti walaupun cedera.
Kecederaan itu makin teruk sehingga perlukan ubat tahan sakit.
Ia memang dahsyat,
tapi pada masa itu, kami lebih pentingkan duit
dan itulah lumrahnya.
Sebagai sebuah kumpulan, ahli gusti sering dieksploitasi.
Ahli gusti tiada kesatuan.
Ahli gusti tiada insurans perubatan.
Ahli-ahli gusti patut ada kesatuan. Itulah yang Jesse Ventura cuba juangkan.
Dipersilakan, Jesse "The Body" Ventura.
Sebelum WrestleMania 2,
Jesse cuba tubuhkan kesatuan dan lawan Vince.
Saya nak pastikan Vince McMahon tunaikan janji dia...
Saya sangat setia kepada Vince,
jadi saya beritahu Vince yang Jesse cuba buat kecoh.
"Dia nak tubuhkan kesatuan
dan ramai ahli gusti akan mogok di Madison Square Garden.
Aku rasa kau patut tahu."
Hulk Hogan khianati Jesse
dan ahli gusti lain yang cuba tubuhkan kesatuan.
Hulk Hogan tikam belakang dia.
Hogan mengadu pasal dia.
Semua itu temberang.
Dia tak fikir panjang.
Tiada angin, tiada ribut, tiba-tiba nak mogok.
Sejujurnya, tiada sesiapa pun yang akan sokong Jesse.
Selepas itu, Vince panggil seorang demi seorang.
Dia cakap, "Aku tahu pasal perjumpaan itu. Aku akan pecat sesiapa yang datang."
Tiada sesiapa datang.
Saya rasa Vince tahu yang mereka takkan berjaya.
Mereka takkan pernah sepakat.
Saya yakin mereka pun tahu.
"Kalau boikot WrestleMania, separuh lagi belum tentu akan ikut kita."
Usaha itu tak kesampaian.
Kalau sekarang, mungkin, tapi itu sebelum WrestleMania 2.
WrestleMania 2.
Menggegarkan dunia anda.
WrestleMania 1 sangat berjaya, jadi apa yang boleh buat ia lebih berjaya?
Saya tahu.
Bersiaran dari New York,
Chicago dan Los Angeles secara langsung dan serentak.
Tiga perlawanan sehari?
Okey. Mengagumkan.
WrestleMania 2 di tiga buah bandar? Mengundang bala.
Bersiaran dari tiga bandar berbeza?
Macam-macam boleh berlaku. Vince tak boleh ada di ketiga-tiga tempat.
Apa? Kita ada masalah teknikal.
Saya masih ingat Vince cakap, "Cukuplah sekali ini saja!"
WrestleMania 2 berjaya raih keuntungan
dan ia taklah teruk sangat,
tapi walaupun ia satu kejayaan komersial,
tapi ia gagal mengulangi kejayaan WrestleMania 1.
Untuk WrestleMania 3 pula, saya fikir,
"Apa aku nak buat?"
Saya tahu di Pontiac, ada sebuah stadium yang sangat besar.
Rasanya boleh muat 93,000 orang penonton.
Saya terfikir, "Bolehkah aku penuhkan stadium ini?"
Saya percaya ia tak mustahil kalau ada Andre the Giant.
Andre the Giant, satu-satunya bintang gusti profesional
yang tak pernah dikalahkan.
Hogan lawan Andre.
Satu lagi hantukan dan Hogan dalam bahaya.
Walaupun mereka dah banyak kali berlawan,
kami buat promosi seolah-olah mereka tak pernah berlawan.
Dengan syarat, saya mesti pujuk Andre untuk kembali.
Pada masa itu, Andre sakit.
Dia perlukan pembedahan tulang belakang segera.
Andre buat penggambaran filem di UK...
Awak terkena asid?
...dan rancang untuk bersara.
"Cukuplah setakat ini saja. Saya sakit belakang dan susah bergerak."
Saya datang ke set dan cakap, "Andre, dengar sini.
Aku nak kau jalani pembedahan itu,
kembali ke gelanggang
dan tarik paling ramai penonton dalam sejarah gusti."
Dia tanya, "Berapa ramai, bos?" "93,000 orang."
Dia ketawa.
Saya kata, "Andre, aku serius.
Kau akan pegang watak jahat dan lawan dengan Hogan."
Andre tak pernah pegang watak jahat.
Biasanya, dia jadi hero.
Dia fikir dan jawab, "Okey, aku akan buat pembedahan itu."
Tujuan aku ke sini cuma satu.
Aku nak rampas gelaran kau sebagai juara dunia WrestleMania.
Kau sahut cabaran dia untuk berlawan dalam WrestleMania 3?
Ya atau tidak?
Ya!
Promosi itu sangat hebat.
Seluruh dunia bercakap tentangnya.
Juara heavyweight, Hulk Hogan, akan mempertahankan gelarannya
menentang pencabar, Andre the Giant.
WrestleMania 3 digembar-gemburkan akan menarik kehadiran penonton
yang paling ramai ke sebuah acara stadium tertutup
dalam sejarah dunia.
Kesemua 93,000 tiket habis terjual.
Peminat dijangka hadir dari Perancis, Jerman, Afrika, Amerika Selatan,
Asia dan seluruh dunia.
Selamat datang ke Silverdome yang tersergam indah...
dan selamat datang ke WrestleMania 3!
Dipersembahkan, Ratu Soul Amerika,
Cik Aretha Franklin!
Oh, cintaku...
Tengoklah, Jesse! Luar biasa.
Sejarah akan tercipta petang ini di Pontiac Silverdome.
Little Beaver terajang perut Bundy.
Rowdy Roddy mengunci leher.
Menongkat dari belakang!
- Dia datang! - Habislah!
Gitar dia pecah!
Alice Cooper di gelanggang.
Ke sana sini dengan ular sawa!
The Stars and Stripes menyamakan kedudukan.
...laut bergemerlapan
Ada banyak tarikan hebat dalam WrestleMania 3,
tapi tumpuan utamanya ialah Hogan dan Andre.
Lambat-laun, ajal akan menjemput dan kita kena terima hakikat.
Dengar sini, Andre the Giant. Kau kena terima hakikat.
Hulk Hogan tak pernah lawan pencabar yang badannya lebih besar, kuat
dan bermati-matian nak kalahkan dia macam Andre the Giant.
Andre tak pernah beritahu Hogan skrip menang kalah perlawanan itu
dan Hogan asyik tanya saya, "Dah beritahu Andre?"
Saya jawab, "Dah."
Hogan tanya, "Dia cakap apa?" Saya cakap, "Jangan risau."
Kita tak boleh paksa dia. Dia besar macam gergasi.
Saya jumpa Andre di bilik persalinan.
Saya tanya, "Apa kita nak buat nanti?" Dia balas, "Jangan risau."
Saya jumpa dan tanya Vince, "Apa cerita?
Apa aku kena buat? Aku kena kalah atau menang?"
Katanya, "Pandailah Andre. Jangan risau." "Maksudnya?"
Acara kemuncak malam ini!
Dengan berat 235 kilogram,
Andre the Giant!
Lawannya pula, Hulk Hogan!
Semasa melangkah masuk ke Silverdome, stadium itu penuh sepenuh-penuhnya.
Saya terfikir, "Sama ada ini perlawanan paling mudah
atau paling sukar. Tiada yang tengah-tengah."
Inilah perlawanan terbesar dalam sejarah gusti profesional.
Hulk yang kuat lawan Andre yang besar.
Tengoklah betapa besarnya Andre!
Bangun!
Seorang ahli gusti gergasi mencabar ahli gusti berkarisma
yang dijulang sebagai adiwira.
Perlawanan mereka memang hebat.
Semasa perlawanan itulah baru saya sedar betapa kroniknya keadaan dia.
Saya bisik kepada dia di gelanggang, "Paut tali."
Sebab saya tahu dia susah nak bangun sendiri,
tapi di penghujung perlawanan, dia suruh saya hempas dia.
Saya cakap, "Apa?" Kemudian, dia terus serah diri.
Selepas itu, saya lompat dan kalahkan dia.
Saya tak tahu sama ada dia akan bangun
atau sama ada saya menang atau kalah.
Sehinggalah?
Sehinggalah Andre tak melawan.
Perlawanan tamat!
Macam tak percaya! Tak sangka Hogan menang, Gorilla Monsoon.
Saat itu sangat istimewa bagi saya.
Juara heavyweight World Wrestling Entertainment, Hulk Hogan!
Dengarlah sorakan penonton!
Itulah tarikan paling luar biasa dalam sejarah WWE.
Sampai hari ini, saya masih rasa bangga.
WrestleMania 3 ialah episod penting dalam mitologi WWE, Vince McMahon
dan industri gusti kerana rekod Andre the Giant dipecahkan oleh Hogan
walaupun realitinya, Hogan jauh lebih popular.
Hulk Hogan menggegarkan stadium!
"Andre tak pernah kalah."
Kekalahan pertama Andre the Giant selepas 15 tahun bergusti.
Andre kalah.
- Andre terkeluar! - Dia terkeluar! Susah nak percaya!
"Andre tak pernah dihempas." Dia kena hempas 25 kali.
Tengok itu!
Kononnya, 93,000 orang. Mereka pun percaya.
93,000 penonton.
93,173 penonton.
Kami catat rekod 93,000 penonton di stadium.
Sebenarnya, 78,000 penonton.
Isu ini antara kontroversi terbesar dalam sejarah gusti profesional.
Tiada sesiapa tahu angka sebenar dan saya rasa ia tak penting.
Tiada satu pun kenyataan ahli gusti yang boleh dijadikan fakta,
tapi tak kisahlah berapa pun angkanya,
WrestleMania 3 sangat berjaya.
Sejarah telah tercipta di Silverdome, Pontiac, Michigan
dan dialah yang melakar sejarah itu.
Kemenangan Hogan ketika itu memateri namanya
sebagai seorang penghibur dan atlet, merangkap duta kami,
sekali gus menjulang nama WWE.
WrestleMania 3 ubah industri gusti dan angkat saya jadi bintang terkenal.
Dia ahli gusti profesional paling terkenal dan berjaya di dunia.
Namanya saja mampu menjana keuntungan jutaan dolar.
Setiap kali beraksi di arena,
penonton yang hadir lebih ramai berbanding konsert Rolling Stones.
Semasa Hulkmania jadi trend, dialah manusia paling popular di dunia.
Setiap kali Hogan beraksi, stadium pasti penuh.
Dia lambang kebanggaan Amerika.
Orang yang tak tengok gusti pun kenal dia.
Semua orang kenal Hulk Hogan.
Pada masa itu, semua orang cakap pasal Hulk Hogan.
Saya masih ingat yang semasa kecil, saya rasa bengang
kerana ayah tak pernah dapat penghargaan, sedangkan semua itu idea dia.
Semua itu bukan idea Hogan. Hogan ikut saja.
Beli banyak-banyak buat stok!
Hogan dan Vince ibarat satu entiti. Vince cakap, Hogan buat.
Semuanya idea Vince.
Apa pun yang dia suruh saya buat, saya akan buat saja
kerana semua idea dia berjaya.
Dengan bintang gusti...
Rasa macam menonton dari ruang tamu rumah anda.
Kebanyakan peminat kami golongan kelas pertengahan Amerika,
jadi kami ambil peluang itu untuk buat duit.
Anda boleh mula bina badan dengan set senaman Hulkmania.
1-900-454-HULK.
Salah satu kisah kejayaan WWE yang paling mengagumkan,
untung jualan dagangan tahun lepas saja lebih 200 juta dolar.
Saya Vince McMahon...
Pencetus idea yang merealisasikannya ialah Vince McMahon Jr.
Vince tak pernah berhenti atau merungut tentang kerja.
Dia memang gila kerja.
Semasa Hogan sibuk bergusti dan buat duit untuk WWE,
Vince sibuk mengurus di belakang tabir.
Pada masa itu, disebabkan skala pencapaian kami,
Hogan nak berlakon di Hollywood.
Saya fikir, "Habislah! Hogan nak tinggalkan aku."
Saya kata, "Kalau kau nak berlakon, aku boleh buatkan filem."
Saya tak pernah buat filem.
Kemudian, saya dan Terry sepakat untuk buat sebuah filem.
Kami berdua terperuk di bilik hotel selama dua hari setengah
untuk siapkan skripnya.
Kami tak tahu apa-apa. Yang pasti, kami seronok.
The Hulkster! Sebuah filem yang belum pernah anda saksikan!
No Holds Barred!
Filem itu taklah teruk...
tapi teruk.
Bau apa ini?
Tahi.
Ia terlalu dibuat-buat.
Tahi?
Saya ingat filem itu bagus dan semua orang akan tontonnya,
tapi hampa.
Ia tak menghalang Hogan daripada berhijrah ke Hollywood,
tapi berjaya melengahkannya.
Bila awak perasan trend Hulkamania mula suram?
Saya rasa semasa WrestleMania 6.
The Hulkster mempertaruhkan gelarannya menentang The Ultimate Warrior...
Pada masa itu, populariti Hogan mula merosot.
Anda nak hidup selama-lamanya?
Kita takkan kekal di atas selama-lamanya.
Mungkin dah tiba masanya untuk Hogan direhatkan seketika.
Hulk makin tua dan peminat mendambakan wira baharu.
The Ultimate Warrior!
Pada masa yang sama, populariti Warrior meningkat naik.
Dengarlah tepukan penonton untuk The Ultimate Warrior, Jess!
Badan The Ultimate Warrior lebih sasa dan kulitnya lebih cerah berbanding saya.
Satu-satunya kelemahan dia ialah dia tak betul-betul minat gusti.
Dia nampak lebih hebat, tapi dia tiada jiwa penghibur.
Apa pun, saya ikut jejak Andre dan serah gelaran saya.
Dia langsung tak berganjak!
Biar betul? Hogan tak pernah jumpa lawan sehebat dia!
Jaga-jaga! Lompatan padu maut!
Dua! Tiga! Warrior menang!
Warrior rampas gelaran Hulk dan jadi popular dalam kalangan peminat.
Sepopular Hulk? Tidak.
Lama-kelamaan, harapan kami terhadap Warrior meleset
dan dia agak pasif di luar gelanggang,
jadi barulah kami sedar yang kami masih perlukan Hulk.
Kami reka satu jalan cerita menampilkan Sergeant Slaughter
yang dipuja-puja oleh peminat.
Sergeant Slaughter
Dia bekas sarjan jurulatih Kor Marin dan seorang patriot.
Dia yang pada awalnya ialah hero atau wira dalam dunia gusti,
berubah membawa watak jahat.
Sepertimana organisasi lain,
saya perah otak untuk mengeksploitasi budaya pop
dan mengadaptasikannya dalam WWE.
Pada masa itu, ketegangan berlaku susulan pencerobohan AS ke atas Iraq.
Askar dan orang awam dalam bahaya.
Saya terfikir, "Okey, aku boleh tunggang isu itu."
Perhatian!
Ahli gusti jemputan minggu ini
ialah veteran tentera Amerika Syarikat, Sergeant Slaughter.
Sekarang Sergeant "DD". Dilepaskan daripada tugas.
Kami reka jalan cerita yang kononnya dia jatuh cinta dengan budaya Iraq
dan berhajat untuk mewakili Iraq di gelanggang.
Saya akan julang
bendera Iraq yang berdaulat
dan kibarnya tinggi ke udara!
Kemudian, kami atur perlawanan antara Hogan dan Sergeant Slaughter,
Amerika Syarikat lawan Iraq dan sambutannya hangat.
Sambutannya cukup hangat.
Kemudian tiba-tiba, dalam realiti...
Iraq ceroboh Kuwait, jadi Operasi Desert Storm dilancarkan.
Pada saat ucapan ini disiarkan,
serangan udara sedang dilancarkan ke atas sasaran tentera di Iraq.
Lakon peranan Sergeant Slaughter sebagai penyokong Iraq dikecam hebat.
Isu itu terlalu provokatif.
Ramai orang yang saudara mara,
anak saudara atau kenalan mereka sedang bersabung nyawa di Iraq.
HULK HOGAN YANG KEBAL
Peminat mula memboikot.
Sampai satu tahap,
Sergeant Slaughter terima ugutan bunuh.
Mereka nak bunuh isteri dan anaknya,
jadi orang betul-betul menjiwai lakon peranan itu,
tapi bagi saya, ia sesuatu yang membimbangkan.
Orang sanggup berbunuhan kerana isu itu, jadi kami ubah sikit jalan cerita
dan teruskan perlawanan.
Satu lagi rekod kutipan bayaran setiap tontonan terbesar dalam sejarah.
Tidak! Oh, tolonglah!
Perlawanan belum tamat!
Hulkster koyak bendera Iraq!
Jangan berani dikejut harimau yang sedang tidur!
Perlawanan tamat!
Hogan menang!
Kesudahannya, Amerika mesti menang.
Hogan menang demi World Wrestling Entertainment
dan seluruh rakyat Amerika Syarikat!
Saya suka tengok perlawanan gusti semasa awal hingga pertengahan 1980-an.
Ia sangat menghiburkan.
Malangnya, sampai satu masa, saya mula rasa ia menjelikkan
dan sampai satu tahap, saya hilang minat untuk terus menonton.
COSTAS BATAL SLOT SLAUGHTER
Kita belajar daripada kesilapan
dan memandangkan kita tak boleh kawal semua perkara,
kita mesti lebih berhati-hati sebelum mengeksploitasi isu semasa.
Apa-apa saja boleh berlaku. Jangan cari pasal.
Kami bawa Hulk kembali ke gelanggang, tapi sambutannya sangat hambar.
Peminat dah bosan dengan Hulk.
Paling tidak, dengan watak Hulk sebagai wira Amerika.
Mereka dah bosan.
Yang memburukkan lagi keadaan,
timbulnya desas-desus tentang perbicaraan Dr. Zahorian
dan macam-macam isu lain.
Isnin depan di Harrisburg, Pennsylvania,
seorang doktor akan dibicarakan atas tuduhan menjual steroid anabolik
kepada ahli gusti profesional.
Dr. George Zahorian didakwa oleh jemaah juri persekutuan
atas 15 tuduhan mengedar steroid pertumbuhan otot.
Dr. George Zahorian, terima kasih sudi hadir...
Dr. George Zahorian dilantik oleh Suruhanjaya Olahraga Pennsylvania
sebagai doktor lantikan untuk WWE.
Kami tiada kaitan dengan pelantikan dia.
Tugas dia adalah memastikan semua peraturan suruhanjaya dipatuhi.
Dia selalu lepak di bilik persalinan
dan jual steroid kepada ahli-ahli gusti saya.
Pada masa itu, steroid sebahagian daripada budaya gusti.
Maka, tak hairanlah susuk badan ahli-ahli gusti pada masa itu sempurna.
Pada masa itu, ia normal.
Macam kita singgah Starbucks sebelum pergi kerja.
Orang ambil steroid kerana mereka ahli gusti, pelakon,
pemain besbol, hoki atau bola sepak.
Pada zaman itu, steroid digunakan secara meluas dalam sukan.
Kalau diperhatikan fizikal ahli-ahli gusti,
perut mereka yang pada awalnya menggelebeh
macam peladang yang baru keluar dari ladang atuknya di Iowa,
yang bina otot dengan pikul jerami setiap hari,
tiba-tiba berubah jadi sasa macam robot.
WWE dan steroid tak boleh dipisahkan.
Semua orang tahu.
Badan dia berketul-ketul.
Dr. George Zahorian akan datang dengan bekalan steroid, ubat tahan sakit,
ubat tidur dan macam-macam lagi.
Kemudian, dia akan jualnya kepada ahli-ahli gusti.
Dia akan periksa tekanan darah, kadar denyut nadi dan sebagainya.
Kalau ada yang minta "suplemen", dia akan syorkan steroid dan pil-pil lain.
Ketika itu, kita boleh beli steroid daripada doktor.
Saya pun beli daripada dia,
tapi yang jadi kesalahannya, dia jual sebab nak kaut keuntungan.
Pada awalnya, steroid bukan bahan terlarang.
Apabila statusnya berubah, maka timbullah pelbagai isu.
Selepas era Reagan memerangi dadah...
Katakan tidak!
...undang-undang pun berubah.
Sampai satu tahap,
steroid dikategorikan sebagai dadah Kelas Tiga.
Ramai doktor mempreskripsikan steroid,
sedangkan mereka tahu ia akan disalahgunakan.
Akhirnya, George Zahorian ditangkap oleh kerajaan persekutuan.
Pendakwaan berjaya dan dia disumbat ke penjara.
Susah nak percaya keputusan hari ini.
Drama yang dimainkan oleh media sepanjang perbicaraan itu
mempengaruhi semua perancangan Vince.
Kami baru saja mulakan WBF, World Bodybuilding Federation.
Terimalah World Bodybuilding Federation.
Saya suka bina badan dan latihan jasmani,
jadi saya terfikir untuk ajak ahli bina badan
mempersembahkan pelbagai rutin dan suntik elemen hiburan.
Malangnya, ia tak kena masa
kerana ketika itu, kerajaan sibuk memerangi steroid.
Dah terang lagi bersuluh yang WBF takkan berjaya.
Saya buat keputusan untuk hentikannya.
Situasi pada masa itu sangat tegang.
Saya dihentam dari pelbagai arah.
Kita sangka gusti profesional ialah hiburan semata-mata
dengan Hulk Hogan sebagai Raja Gusti,
tapi mungkinkah kejayaannya dibayangi sisi gelap?
Dr. Zahorian mengaku yang dia pernah rawat Hulk Hogan
kerana masalah penyalahgunaan steroid.
Selepas perbicaraan Zahorian, Vince didesak bertalu-talu oleh media
untuk buat ujian steroid.
Apabila nampak simbol ini,
percayalah anda dihidangkan dengan hiburan sukan bebas dadah
untuk ditonton dan dibanggakan oleh seisi keluarga.
Saya buat sidang akhbar dan mengaku saya pernah ambil steroid,
tapi dah berhenti.
Kami laksanakan protokol dan prosedur untuk pastikan WWE bebas daripada dadah.
World Wrestling Entertainment akan menjadi penanda aras
hiburan sukan yang bebas daripada dadah.
Pada hari yang sama, Hulk Hogan muncul dalam The Arsenio Hall Show.
Baru-baru ini, nama awak dipetik oleh seorang doktor yang berdepan dakwaan.
- Awak tahu? - Ya, saya tahu.
Saya tanya Vince sebelum temu bual itu dan dia bantah bulat-bulat.
Saya suruh dia berterus terang,
tapi dia tipu.
Saya bukan penagih steroid dan saya tak pernah ambil steroid.
Saya cakap, "Aduhai! Kenapa tipu? Terus terang sajalah."
Dalam The Arsenio Hall Show,
Hulk Hogan mengaku pernah ambil steroid tiga kali saja.
Terang-terang dia menipu.
Saya sendiri yang suntik dia.
Banyak kali saya suntik Hogan.
Malam itu, saya gali kubur sendiri.
Saya menyesal kerana tak dengar cakap Vince.
Kalau kita buat salah dan beria-ia menafikannya,
kita akan buka ruang untuk orang hentam kita
dan malangnya, WWE turut terpalit dek pembohongan dia.
Saya tak pernah tulis tentang gusti,
tapi rating gusti profesional di TV sangat tinggi,
jadi suka atau tidak, saya terpaksa kupasnya.
Ada seorang penulis ruangan The New York Post, Phil Mushnick.
Bukan nak burukkan dia, tapi dia memang teruk.
Dia seolah-olah berdendam dengan WWE,
terutamanya dengan Vince.
Phil Mushnick cuba korek apa-apa saja.
Saya tak tahu motif dia memburuk-burukkan WWE
dan industri gusti sehingga ke saat ini.
Termasuk saya. Entahlah.
Sebab dia tiada etika.
Vince dapat semua yang dia dapat dengan menganjur gusti,
jadi kebanyakan wartawan sukan tak nak buang masa tulis tentang WWE.
Phil Mushnick saja yang beria-ia tulis tentang WWE
dan dia kritik Vince sekeras-kerasnya. Saya pun tak selantang itu.
Pada masa itu, tiada wartawan yang berani kritik gusti profesional
dalam media arus perdana.
Semasa saya mula tulis tentang WWE, saya dapat banyak mesej
dan kandungan semua mesej itu sama.
"Itu baru sikit.
Awak tak tahu betapa sadisnya situasi di gelanggang
dan di bilik persalinan."
Saya balas beberapa panggilan dan jawapannya sangat mengejutkan.
Apabila gusti semakin popular,
orang akan berminat untuk tahu kisah
yang berlaku di sebalik tabir
dan kisah dalam dunia gusti profesional agak mengejutkan.
Kisah-kisah jijik, seks, keganasan, penyalahgunaan dadah...
Dalam masyarakat hari ini, orang pandang kami
macam manusia paling teruk di Bumi.
Kami tindas perempuan.
Kami semua.
Kami buat perempuan macam mainan.
Kita tak perlu perah otak untuk faham
yang dunia gusti profesional
pada masa itu bukan tempat
yang selamat bagi perempuan.
Banyak kisah menakutkan pasal perempuan dalam dunia gusti.
Menakutkan.
Tuan-tuan dan puan-puan, kita bersama "Superfly" Jimmy Snuka.
Contohnya, kes Jimmy Snuka.
Dia bunuh perempuan itu.
Pada tahun 1983, Jimmy Snuka,
bintang WWE paling popular ketika itu...
Ia berlaku di bilik hotel di Allentown, Pennsylvania.
Teman wanita dia terhantuk dan mati.
Awalnya, ahli patologi forensik percaya itu kes homisid,
tapi pada masa itu, tiada tuduhan yang difailkan.
"Superfly" Jimmy Snuka.
Adakah disebabkan pengaruh Vince?
Saya percaya ada campur tangan daripada Vince.
Secara spesifiknya, saya tak tahu.
Neraka panas.
Panas.
Semestinya.
Pada masa itu, kebanyakan peminat tak tahu tentang sisi gelap gusti profesional.
Phil Mushnick salah seorang wartawan yang membongkarkannya.
"SERINGKALI DIPOTRETKAN SEBAGAI HIBURAN...
Phil Mushnick sangat skeptikal terhadap Vince.
Dia pernah beritahu saya,
"Saya tahu satu cerita yang boleh buat WWE gulung tikar."
SKANDAL WWE
Beberapa orang eksekutif WWE berdepan satu lagi tuduhan baharu
melakukan gangguan seksual.
Tuduhan berat ini mampu buat WWE gulung tikar.
Macam-macam berlaku pada masa itu
dan salah seorang eksekutif saya dituduh
mencabul budak gelanggang.
Skandal seks budak gelanggang bermula dengan lelaki bernama Mel Phillips,
yang pada masa itu digelar "bos gelanggang".
Dia upah budak-budak lelaki untuk kerja di gelanggang.
Dalam kebanyakan kes,
budak-budak itu masih di bawah umur dan didera secara seksual.
Bekas budak gelanggang, Tom Cole, mendakwa eksekutif WWE
melakukan serangan seksual ke atas budak gelanggang.
Mereka diupah untuk pasang dan buka sangkar perlawanan.
Mel Phillips ialah pedofilia yang bernafsu terhadap budak-budak lelaki
dan dia takkan ambil budak-budak itu bekerja
kalau mereka tolak permintaan dia untuk puaskan nafsu dia.
Saya dapat tahu yang rupa-rupanya, ada individu lain terlibat.
Terry Garvin, eksekutif di Connecticut,
dan Pat Patterson, salah seorang eksekutif tertinggi McMahon.
Saya, Vince McMahon, bersama legenda gusti, Pat Patterson...
Dalam industri yang menolak homoseksual sekeras-kerasnya,
Pat secara terbuka mengaku yang dia gay.
Namun, Pat seorang yang berjaya walau ke mana pun dia pergi.
Banyak kali buah pelir dan buntut saya diramas...
TOM COLE BEKAS PEKERJA WWE
...oleh Pat Patterson, eksekutif WWE.
Terry Gavin beri saya dadah dan ajak saya buat seks semasa saya 16 tahun.
Saya dibuang kerja kerana tolak ajakan dia.
Saya rasa Vince bersalah kerana bersubahat dan merahsiakan skandal itu.
Setidak-tidaknya, dia tetap bersalah kerana pejam mata.
Phil Mushnick cuba bina
persepsi negatif terhadap WWE.
Apa cara sekali pun.
Dia tak peduli tentang kebajikan mangsa atau orang yang kena tuduh.
Dia cuma nak tulis artikel yang memburuk-burukkan WWE.
Mereka pedofilia!
Tiga orang daripada mereka terlibat.
Budak-budak itu didera secara seksual di bawah pengawasan McMahon.
Saya percaya banyak pihak yang pejam mata tentang kenyataan yang berlaku,
tapi saya rasa tiada sesiapa
boleh buktikannya. Macam mana nak buktikannya?
Akhirnya, Vince bayar pampasan kepada Tom Cole.
PEKERJA WWE TARIK SAMAN
Mel Phillips dan Terry Garvin dipecat dan tak pernah kembali ke WWE.
Pat Patterson letak jawatan,
tapi dalam tempoh itu, Vince beritahu saya.
Dia kata, "Ada seorang tak bersalah."
"Siapa?" Dia jawab, "Pat Patterson."
"Kalau tak bersalah, kenapa letak jawatan?"
"Kau takkan faham situasi aku.
Peminat benci gay dan dia letak jawatan kerana dia gay."
Pada masa itu, kebanyakan orang industri
percaya yang Patterson tak bersalah.
Beberapa bulan selepas itu, Patterson kembali.
Berhubung tuduhan yang dilemparkan terhadap Pat,
tiada satu pun yang berjaya dibuktikan dan saya yakin dia tak bersalah.
- Jangan rakam. - Untuk kenang-kenangan, Patrick.
Tiada satu pun yang benar, tapi yang lain-lain?
Saya tak nak komen.
Semua orang tahu Pat gay.
Saya tak suka Pat kerana dia suka ramas pelir saya.
- Apa? - Dia suka ramas pelir saya.
Ya.
Awak tak buat aduan?
Nak mengadu kepada siapa? Dia bos.
Dia orang nombor dua dalam WWE. Kepada siapa?
Vince.
Awak tak tahu apa-apa pasal industri gusti, bukan?
Tiada sesiapa nak dengar.
Sama ada tutup mulut atau angkat kaki. Nak mengadu kepada siapa?
Vince.
Buat apa? Nak kena pecat?
Dia perlukan Pat lebih daripada saya.
Pat ibarat pendeta industri gusti profesional.
Dia orang kanan Vince yang menguruskan pertaruhan
dan aset yang sangat berharga dalam WWE.
Adakah Vince melindungi Pat?
Saya tak nak kata dia lindung Pat.
Saya akan kata Vince lindung periuk nasi dia.
Semua tuduhan yang dilemparkan memang tak masuk akal.
McMahon bertegas semuanya hanya konspirasi untuk melingkupkan perniagaan dia.
Saya rasa mereka berpakat untuk jatuhkan kami secara serentak.
Tuduhan demi tuduhan, tapi WWE tetap bertahan.
Tiada organisasi yang pernah terselamat daripada skandal
dan tak mustahil, skandal ini juga takkan terselamat,
meskipun tak diendahkan oleh peminat fanatik.
Liputan tentang skandal itu oleh media arus perdana tak seberapa.
Yang ambil peduli pun hanya rancangan temu bual skandal
macam The Phil Donahue Show.
Encik McMahon, awak dituduh
mengetuai organisasi yang bersubahat dan merahsiakan
siri gangguan seksual yang berlaku dalam WWE.
Saya tak suka konfrontasi.
Apa pun, dalam situasi Donahue,
saya tak takut, lebih-lebih lagi kalau semua itu fitnah.
Awak tak pandai buat kerja. Sebab itu awak dipecat.
Donahue ialah platform untuk ayah bersihkan nama dia,
tapi ia tak seperti yang ayah harapkan.
Serangan seksual berleluasa...
Apa awak buat selama ini?
Ayah dia suruh orang boikot saya.
Saya tak tidur dengan VP awak, tapi saya dipecat.
Saya tak tahu pasal itu.
Saya tak pasti sama ada itu keputusan yang tepat atau sebaliknya,
tapi saya buat.
Saya duduk di sebelah Vince dan saya boleh rasa yang dia tak selesa.
Dia bisik, "60 minit paling panjang dalam hidup aku."
- Tak betul. - Okey.
- Kau tipu budak-budak! - Habislah kau.
Saya tak percaya.
Baiklah, saya...
Saya rasa itulah titik yang paling rendah dalam hidup Vince.
Dia kecewa kerana semua itu di luar kawalan dia.
Oh, Tuhan! Banyak sangat skandal.
Pasal si polan itu, si polan ini...
- Awak masih ingat skandal-skandal itu? - Saya...
Saya tak tahu cerita yang boleh dikongsi atau sebaliknya.
Saya tak nak terlepas cakap.
Yang saya tahu, ada seorang pengadil perempuan
yang dakwa Vince buat serangan seksual ke atas dia.
Buat julung kalinya, pengadil perempuan pertama.
Saya ingat Rita Marie
kerana dia satu-satunya pengadil perempuan pada masa itu.
Dia seorang saja.
Vince cuba potretkan dia sebagai pengadil seksi berambut perang
dalam drama lipur laranya.
Rita Marie, hadirin sekalian.
Pengadil perempuan pertama dalam World Wrestling Entertainment.
Moga-moga, dia akan kekal bersama kita.
Orang fitnah saya macam-macam.
Mereka kata saya buat itu, buat ini.
Salah satunya, mereka tuduh saya merogol.
RITA DAKWA DIROGOL PRESIDEN WORLD WRESTLING ENTERTAINMENT
Vince McMahon paksa saya buat seks oral.
Apabila saya menolak,
dia naik angin
dan londehkan seluar jean saya.
Dia tarik saya duduk di atas badan dia dan ugut saya.
Kalau nak kontrak setengah juta setahun, saya kena puaskan dia.
Dia ugut nak boikot saya kalau saya tolak.
Saya takut.
Pergelangan tangan saya lebam.
Dia tak nak berhenti.
Sekali dituduh merogol, selamanya kita jadi perogol
walaupun atas dasar suka sama suka dan kalaulah saya rogol dia,
tempoh statute of limitaton dah tamat.
Pokoknya, semua itu cuma fitnah yang dilemparkan
untuk menjatuhkan saya.
Vince saman Rita dan Geraldo Rivera atas tuduhan itu,
tapi orang anggap pengakuan Rita sebagai tindakan yang keji.
Orang tak percaya.
Tolonglah percaya.
Orang percaya dia fitnah Vince kerana duit.
Rita, apa niat awak? Apa awak nak sebenarnya?
Awak cuma nak masuk TV atau...
Dia terima reaksi negatif.
Respons yang diharapkan daripada orang ramai tak sama
macam yang dia harapkan.
Pengaruh Vince terlalu besar. Tiada sesiapa berani siasat dia.
Mereka tak nak siasat atau ambil pusing.
Kebanyakan akhbar pejam mata dan tak tulis tentang itu
kerana pengaruh WWE terlalu besar, tapi Phil tak takut akan Vince.
Dia tak berhenti.
Saya rasa tajuk berita yang negatif dan provokatif
yang buat Vince didakwa dan dibicarakan.
Jabatan Kehakiman dakwa individu paling berkuasa
dalam gusti profesional AS.
Dia bukan ahli gusti, tapi pemilik WWE.
Dia dituduh mengedar steroid secara haram.
Awak tahu apa yang buat awak disiasat dan didakwa?
Saya rasa Phil Mushnick yang mulakan semuanya.
Mungkin dia ada hubungan dengan kerajaan persekutuan.
Entahlah, tapi saya yakin semuanya bermula kerana dia.
Ya, saya memang informan FBI. Nak tahu kenapa?
FBI akan baca artikel saya dan bertindak.
Vince tak didakwa kerana skandal budak gelanggang
atau Rita Chatterton,
tapi berkaitan steroid saja.
Dia didakwa atas tiga tuduhan bersubahat menipu kerajaan
dengan memiliki dan mengedar steroid melalui Dr. George Zaharion.
- Selamat pagi. - Encik McMahon.
Pagi yang suram bagi pemilik WWE, Vince McMahon.
Dia diheret ke mahkamah persekutuan selepas mengaku tidak bersalah
kerana membekalkan steroid kepada ahli gustinya.
MAHKAMAH
Menurut pendakwa raya, McMahon, bekas pengguna steroid,
ialah pengedar dadah korporat.
Sebaliknya, peguam McMahon
mendakwa raja gusti itu ialah mangsa buli kerajaan.
Ada kalanya, hidup ini tak adil.
Malangnya bagi saya, inilah salah satu ketidakadilan itu.
Kerajaan persekutuan dan Jabatan Kehakiman ialah pembuli paling besar.
Sumber mereka tak terbatas.
Orang biasa takkan mampu lawan kerajaan.
Sebab itu ramai orang mengaku bersalah.
Mereka nak saya mengaku bersalah.
Dia mesti mengaku bersalah atas beberapa tuduhan,
tapi dia takkan dipenjarakan selepas bayar denda.
Jangan harap! Saya tak bersalah.
Saya cakap, "Pergi mampuslah."
Sekiranya didapati bersalah, dia boleh dipenjara maksimum 11 tahun
dan denda 500 ribu dolar bagi setiap tuduhan.
Sebelum perbicaraan, Vince buat pembedahan leher,
jadi dia datang ke mahkamah dengan pendakap leher.
Saya rasa dia tak patut jalani pembedahan itupada masa itu.
Ramai orang percaya saya pakai pendakap leher itu
untuk raih simpati daripada juri.
Bukan macam itu.
Susah nak nafikan
wujudnya pencerekaan cerita di sebalik kes itu.
Dalam gusti profesional, penjahat pakai pendakap leher
kerana mereka tahu peminat akan bu elemen dramatik itu.
Saya tak berlakon. Leher saya betul-betul sakit.
Dengan Vince, semuanya lakonan.
Walaupun dalam perbicaraan sebesar ini.
Pertaruhannya besar.
Situasi sangat tegang.
Kalau dia dibuktikan bersalah,
susahlah kami kerana terpaksa batalkan slot siaran WWE.
Pada masa itu, banyak sangat masalah.
Peminat yang dulunya bersorak untuk saya,
tiba-tiba mengebu saya.
Tiada lagi sepanduk, "Kami sayang Hulk Hogan!"
Saya cuma nampak, "Dah suntik hari ini?"
Nampaknya, saya dah hilang sokongan peminat.
Ketika itulah, dengan hati yang berat,
saya beritahu Vince saya nak bersara.
HULK HOGAN AKAN BERSARA!
Ini perlawanan terakhir awak.
Bagi pihak semua peminat awak, Hulkamaniac,
terima kasih atas semua kenangan indah bersama Hulkamania.
Terima kasih.
Saya rasa orang tak faham betapa kritikalnya situasi pada masa itu.
Semua skandal dilemparkan pada masa yang sama
dan ia peluang keemasan untuk pesaing kami ambil kesempatan.
Ketika itu, Ted Turner, pemilik WCW, merupakan pesaing terbesar saya.
Saya mula terlibat dalam industri gusti sejak ia masuk TV pada tahun 1973.
Ted Turner antara perintis dunia televisyen kabel.
Dia yang asaskan rangkaian TV seperti CNN, TBS dan TNT,
dan dia antara individu terawal yang bawa gusti ke arus perdana.
Kami promoter gusti kedua terbaik dunia.
Selamat pagi dan selamat datang ke WCW...
Rasanya bukan nombor dua, tapi nombor 202.
Itulah jurang antara WWE dan WCW.
Jenis program dan kandungan yang diterbitkan WCW
sebelum saya dilantik sebagai penerbit eksekutif WCW
hanyalah mimik sendu
drama lipur lara WWE yang berjaya.
Langsung tiada visi dan strategi.
Semuanya main tangkap muat dengan harapan keajaiban akan berlaku.
Main hentam saja, asalkan lebih kurang macam WWE.
Saya ikuti perbicaraan skandal steroid,
kontroversi dan drama susulan kekecohan itu.
Saya tahu Hulk dah tinggalkan WWE
dan kejar cita-cita dia dalam bidang lakonan.
Kebetulan pula, saya buat penggambaran untuk WCW
di Disney-MGM Studios
dan Hulk Hogan pun ada di situ
untuk penggambaran drama Thunder in Paradise.
Eric Bischoff datang ke set penggambaran saya dan cakap,
"Aku amat berbesar hati kalau kau sudi sertai WCW.
Aku tahu kau sibuk berlakon. Secara sambilan pun..."
Saya jawab, "Kita bincang."
Saya dah penat berlakon dan bosan terperuk di dalam treler seharian.
Itu bukan saya.
Hulk berbelah bagi kerana dia suka bergusti dan rindukannya,
tapi dia ada dua orang anak kecil yang nak dibesarkan,
jadi dia tak boleh keluar bekerja 300 hari setahun
dan WCW beri Hulk peluang untuk bekerja sambil besarkan anak-anak.
Syarat kontrak kami mudah. Dia kena buat 30 penampilan setahun
berbanding 300 penampilan.
Ted Turner beri jaminan.
"Aku boleh bayar kau sejuta dolar setahun. Berapa hari kau nak kerja?"
"Aku nak kerja 100 hari." "Okey, tiada masalah."
Semasa bergusti untuk WWE,
kami kerja tujuh hari seminggu, 52 minggu setahun.
Saya rasa itu peluang keemasan.
Saya buat satu tawaran yang dia takkan mampu tolak.
Perjumpaan terakhir kami sebelum saya bersara penuh emosi.
Malah, saya beritahu Vince, "Saya takkan belot."
Sebab dia risau.
Dia beritahu saya yang dia nak bersara kerana dia nak berlakon.
Saya tanya, "Kau takkan bergusti lagi?" Dia jawab, "Tidak."
Saya benarkan dia bersara,
tapi tiba-tiba saja, dia ikat kontrak dengan WCW.
WCW akan mendominasi industri gusti profesional dunia.
Tujuan kita berkumpul adalah untuk sain kontrak perlawanan
antara dua bintang gusti terhebat,
Hulk Hogan dan Ric Flair.
Secara peribadi, kami sangat rapat.
Saya yang angkat dia jadi bintang,
tapi dia balas budi saya dengan tuba
dan putuskan semua hubungan.
Sejujurnya, saya rasa dikhianati.
Saya betul-betul kecewa. Dasar tak mengenang budi.
Keputusan Hulk Hogan untuk berhijrah ke WCW
semasa ayah sibuk naik turun mahkamah
ialah satu pengkhianatan besar.
Bahkan hingga ke hari ini.
Saya takkan maafkan dia.
Vince sangka Hulk seorang yang setia,
tapi Ted Turner tawar kontrak yang lebih lumayan
dan beri jaminan wang kepada Hulk.
Benarlah duit boleh beli segalanya.
Kata Hulk, dia tak pasti
sama ada Vince akan terlepas daripada pertuduhan atau sebaliknya.
Besar kemungkinan, WWE akan gulung tikar.
Perbicaraan McMahon, pengasas WWE, disambung hari ini.
Vince McMahon didakwa bersubahat membekalkan steroid anabolik
kepada ahli gustinya.
Perbicaraan akan berlangsung beberapa hari
dan fokus dijangka memuncak
apabila ahli gusti bernama Terry Bollea beri keterangan.
Atau nama pentasnya, Hulk Hogan.
Menurut sumber dalaman, Hogan akan jadi saksi utama pendakwaan
dan beri keterangan menentang McMahon dalam perbicaraan Mei ini.
Selepas tinggalkan WWE, kerajaan minta saya jadi saksi utama.
Mereka cakap kalau saya tak beri kerjasama,
saya pun akan didakwa dan disabitkan hukuman penjara 17 tahun.
Hogan tak nak beri keterangan, tapi dia dipaksa.
Mereka ugut Hogan untuk dapatkan Vince, jadi Hogan tiada pilihan.
Kadar sabitan dalam kes seperti itu sangat tinggi,
jadi besar kemungkinan, Vince akan disabitkan bersalah.
Saya rasa semua keterangan yang diberikan
mengesahkan teori saya selama ini...
Sepanjang dua minggu di mahkamah, saya boleh nampak yang Vince sangat takut.
Saya sangka ketika itu, Vince akan disabitkan bersalah.
Saya percaya pada undang-undang rimba.
Kalau kita lemah, orang akan ambil kesempatan ke atas kita.
Pada masa itu, saya dihentam bertubi-tubi.
Macam mana saya nak bela diri dan bersihkan nama saya?
Undang-undang rimba? Okey.
Saya dijanjikan imuniti
dan saya balas, "Okey, baiklah. Pandailah saya jawab nanti."
PADA 1994, VINCE McMAHON TARIK BALIK SAMAN FITNAH
TERHADAP RITA CHATTERTON DAN GERALDO RIVERA.
PADA 2023, McMAHON BAYAR SAMAN YANG DIFAILKAN CHATTERTON
ATAS TUDUHAN SERANGAN SEKSUAL DI NEW YORK
SELEPAS PEMBATALAN SEMENTARA STATUTE OF LIMITATION.
McMAHON TERUS MENAFIKAN SEBARANG TUDUHAN.
Terjemahan sari kata oleh Saffura